"Амшаԥы аԥхьа аҿбаара ианыҵало Бырзентәыла ԥсшьарамшны ирылаҳәоуп. Ачгара уи фатәы мацарала аҽынкылара акәӡам, ауаҩы илеишәа даҽакала иҟазароуп, шьоукы еибаргәаазаргьы, еинышәозароуп, агәаҟцәа ирыцхраауеит. Ачгара иаҵанакуа рацәоуп. Зегьы чгоит ҳәа ҳҳәар ииашам, иҟоуп напышьашәала аус зуа, згәы ҽеим. Амшаԥы аиаанӡа ахашаҽны ачақәа рыӡра иалагоит, акәҭаӷьқәа ршәуеит. Аԥшьаша ицқьоу мшуп, ахәашаҽны иахьа-хәлаанӡа асаркьал иасуеит, ԥсыҭбароуп, Иаса Қьырса иԥсы анихырх иамшуп. Џьара амузыка абжьы ганы иуаҳауам, лахьеиқәҵарыла амш рхыргоит. Асабша аухаз иалагоит Анцәа иашьапкра, уи аамҭазы ирхианы иҟоуп Иерусалимынтәи иааргаз амцаԥшьа. Аҵх аҽеиҩшамҭазы зегьы Иаса Қьырса дыбзахеит ҳәа еидныҳәалоит", - еиҭеиҳәеит Ҳашба.
Инеиҵыху аиҿцәажәара шәаҳар шәылшоит арадио Sputnik Аԥсны аефир аҟны.